Държавен вестник, бр. 51, 2016 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  51
Чл. 18. (1) Пленумът на Висшия съдебен 
съвет може да създава и временни комисии за 
изпълнение на конкретни задачи във връзка 
с неговите правомощия. За изпълнение на 
определени задачи могат да бъдат привличани 
външни специалисти.
(2) Временните комисии преустановяват 
съществуването си с изтичането на срока, 
за който са създадени, или предсрочно – с 
решение на пленума.
Раздел IІ
Комисии към колегиите на Висшия съдебен 
съвет
Чл. 19. (1) Дейността на съдийската и на 
прокурорската колегия се подпомага съответ­
но от постоянна Комисия по атестирането и 
конкурсите, от постоянна Комисия по про­
фесионална етика.
(2) Броят на членовете на постоянните 
комисии по атестирането и конкурсите се 
определя от съответната колегия.
Чл. 20. (1) Дейността на съдийската колегия 
се подпомага и от постоянна комисия „Съдебна 
карта, натовареност и съдебна статистика“.
(2) В случаите, когато комисията по ал. 1 
заседава по въпроси, касаещи съдебната кар­
та, се уведомява и прокурорската колегия, 
която определя свой представител за участие 
в заседанието.
Чл. 21. (1) Колегиите на Висшия съдебен 
съвет могат да създават и други постоянни 
или временни комисии за подпомагане на 
тяхната дейност.
(2) Правомощията на комисиите, както и 
правилата за дейността им се определят от 
съответната колегия на Висшия съдебен съвет.
Раздел IIІ
Заседания на пленума и на колегиите на 
Висшия съдебен съвет
Чл. 22. (1) Пленумът и колегиите на Вис­
шия съдебен съвет приемат своите актове на 
заседания.
(2) Заседанията са публични и се излъчват 
пряко в интернет освен в случаите, когато се 
обсъждат предложения за налагане на дисци­
плинарно наказание или документи, съдър­
жащи информация, класифицирана по Закона 
за защита на класифицираната информация.
(3) Решенията, приети на закрито заседание, 
се обявяват публично.
Чл. 23. (1) Заседанията на пленума се 
свикват от председателстващия, а когато той 
отсъства – от представляващия ВСС.
(2) Заседанията на пленума могат да се 
свикват и по искане на всяка от колегиите 
на Висшия съдебен съвет.
(3) Министърът на правосъдието предсе­
дателства заседанията на пленума. При не­
гово отсъствие пленумът се председателства 
от представляващия Висшия съдебен съвет, 
председателя на Върховния касационен съд, 
председателя на Върховния административен 
съд или от главния прокурор.
(4) При отсъствие на министъра на пра­
восъдието на заседанието на пленума може 
да присъства определен от него заместник-
министър.
(5) Проектът на дневен ред за заседанията 
на пленума се изготвя от главния секретар 
въз основа на постъпилите предложения на 
колегиите, постоянни или временни комисии 
и членове на ВСС с приложени към тях пис­
мени материали и се съгласува от министъра 
на правосъдието. Дневният ред се публикува 
на интернет страницата на Висшия съдебен 
съвет три дни предварително.
(6) Членовете на пленума и главният ин­
спектор се уведомяват за датата, часа и мяс­
тото на провеждане на заседанието три дни 
предварително, като писмените материали се 
публикуват на вътрешната поща в същия срок.
Чл. 24. (1) Въпроси за разглеждане в за­
седание на пленума могат да се внасят и от 
членове на ВСС.
(2) Органите на съдебната власт и ми­
нистърът на правосъдието внасят въпроси 
за разглеждане съобразно правомощията си.
(3) Главният секретар внася въпроси, които 
са от неговата компетентност.
(4) Координацията по подготовката на 
материалите за разглеждане на заседание на 
пленума се осъществява от главния секретар.
Чл. 25. Заседание на пленума се провеж­
да, ако присъстват повече от половината от 
членовете му.
Чл. 26. Допълнения в предварително обя­
вения дневен ред могат да се правят в деня 
на заседанието по решение на пленума.
Чл. 27. (1) На заседанията на пленума при 
обсъждане и гласуване на решенията при­
състват главният секретар или определен от 
него съдебен служител от администрацията 
и стенограф, а в случаите по чл. 24, ал. 4 
от правилника – и определен от министъра 
заместник-министър.
(2) Главният инспектор на Инспектората 
към ВСС участва в заседанията на пленума, 
но не участва в гласуването.
(3) По решение на пленума на заседанията 
могат да се изслушват и лица, които имат 
отношение към разглеждания въпрос.
(4) Поканените да присъстват на заседа­
нието могат да участват в дискусията и да 
представят справки по обсъжданите проблеми. 
Те се вписват в протокола от заседанието.
Чл. 28. Решенията на пленума по чл. 30, 
ал. 2, т. 2 и 6 ЗСВ се приемат с мнозинство не 
по-малко от седемнадесет гласа, а останалите 
решения – с мнозинство повече от половината 
от присъстващите членове.
Чл. 29. (1) Гласуването винаги е явно и 
лично. Не се допуска гласуване „въздържал се“.